

**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS**

**DĖL LIETUVOS KAIMO TINKLO 2020 METŲ VEIKSMŲ PLANO PATVIRTINIMO**

2020 m. d. Nr. 3D-

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 8.2 papunkčiu, Lietuvos Respublikos Vyriausybės 2014 m. liepos 22 d. nutarimu Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“, Lietuvos kaimo plėtros 2014–2020 metų programa, patvirtinta 2015 m. vasario 13 d. Europos Komisijos sprendimu Nr. C(2015)842, su paskutiniais pakeitimais, padarytais 2019 m. gruodžio 11 d. Europos Komisijos sprendimu Nr. C(2019)8980, 2013 m. gruodžio 17 d. Europos Parlamento ir Tarybos reglamentu (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL 2013 L 347, p. 487), su paskutiniais pakeitimais, padarytais 2019 m. vasario 13 d. Komisijos deleguotuoju reglamentu (ES) Nr. 2019/288 (OL 2019 L 53, p. 14), 2013 m. gruodžio 17 d. Europos Parlamento ir Tarybos reglamentu (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320), su paskutiniais pakeitimais, padarytais 2019 m. balandžio 17 d. Europos Parlamento ir Tarybos reglamentu (ES) 2019/711 (OL 2019 L 123, p. 1), 2014 m. liepos 17 d. Komisijos įgyvendinimo reglamentu (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės (OL 2014 L 227, p. 18), su paskutiniais pakeitimais, padarytais 2019 m. birželio 6 d. Komisijos įgyvendinimo reglamentu (ES) Nr. 2019/936 (OL 2019 L 149, p. 58), atsižvelgdamas į Lietuvos kaimo plėtros 2014–2020 metų programos administravimo taisykles, patvirtintas Lietuvos Respublikos žemės ūkio ministro 2014 m. rugpjūčio 26 d. įsakymu Nr. 3D-507 „Dėl Lietuvos kaimo plėtros 2014–2020 metų programos administravimo taisyklių patvirtinimo“, ir siekdamas, kad būtų efektyviai įgyvendinta Lietuvos kaimo tinklo 2016–2020 metų veiksmų programa, patvirtinta Lietuvos Respublikos žemės ūkio ministro 2016 m. lapkričio 23 d. įsakymu Nr. 3D-696 „Dėl Lietuvos kaimo tinklo 2016–2020 metų veiksmų programos patvirtinimo“,

t v i r t i n u Lietuvos kaimo tinklo 2020 metų veiksmų planą (pridedama).

Žemės ūkio ministras Andrius Palionis

PATVIRTINTA

Lietuvos Respublikos žemės ūkio ministro

2020 m. d. įsakymu Nr. 3D-

**LIETUVOS KAIMO TINKLO 2020 METŲ VEIKSMŲ PLANAS**

1. Lietuvos kaimo tinklo 2020 metų veiksmų planas (toliau – Veiksmų planas), reglamentuojantis Lietuvos kaimo tinklo veiksmus ir veiklas, įgyvendinamas siekiant Lietuvos kaimo tinklo tikslų, nustatytų Lietuvos kaimo plėtros 2014–2020 metų programoje, patvirtintoje 2015 m. vasario 13 d. Europos Komisijos sprendimu Nr. C(2015)842, su paskutiniais pakeitimais, padarytais 2019 m. gruodžio 11 d. Europos Komisijos sprendimu Nr. C(2019)8980, ir Lietuvos kaimo tinklo 2016–2020 metų veiksmų programoje, patvirtintoje Lietuvos Respublikos žemės ūkio ministro 2016 m. lapkričio 23 d. įsakymu Nr. 3D-696 „Dėl Lietuvos kaimo tinklo 2016–2020 metų veiksmų programos patvirtinimo“ (toliau – Veiksmų programa).

2. Veiksmų plane vartojami pavadinimų trumpiniai:

2.1. **ES** – Europos Sąjunga.

2.2. **EIP** – Europos inovacijų partnerystė.

2.3. **EIP-AGRI** – antrasis Europos kaimo plėtros tinklas „Europos žemės ūkio našumo ir tvarumo inovacijų partnerystė“.

2.4. **EKPT** –Europos kaimo plėtros tinklas.

2.5.**KPP** – Lietuvos kaimo plėtros 2014–2020 metų programa.

2.6. **LKT** – Lietuvos kaimo tinklas.

2.7. **VVG** – vietos veiklos grupė (-ės).

3. Veiksmų plane vartojamos sąvokos apibrėžtos KPP, Veiksmų programoje.

4. Veiksmų planas įgyvendinamas LKT narių ir LKT Sekretoriato iniciatyva.

5. Veiksmų planu yra nustatytos šios 2020 metų prioritetinės sritys:

5.1. Lietuvos žemės ūkio ir kaimo plėtros 2021–2027 metų strateginio plano rengimas.

5.2. Gerųjų KPP pavyzdžių atranka (rinkimas, analizė, klasifikavimas ir sklaida).

5.3. EIP veiklos grupės ir inovacijos.

5.4. VVG ir bendruomeniškumo skatinimas.

5.5. Klimato kaitos mažinimas, klimato kaitos švelninimas ir prisitaikymas prie klimato kaitos pokyčių.

6. Veiksmų planas gali būti keičiamas žemės ūkio ministro įsakymu.

7. LKT komunikacijos planas, veiklos (veiklų numeriai nurodyti remiantis Veiksmų programos 1 priedu) ir įgyvendinamos priemonės:

| **Veiklos** **Nr.** | **Priemonė** | **Priemonės įgyvendinimo laikotarpis**  | **Priemonės iniciatorius** | **Tikslinė grupė** | **Siektini rodikliai** |
| --- | --- | --- | --- | --- | --- |
| **1.** | **VEIKLA – KOMUNIKACIJA APIE KAIMO PLĖTRĄ** |
| 1.1. | Sekretoriato organizuojami renginiai, skirti informuoti ir viešinti KPP: | I-IV ketv. | Sekretoriatas  | LKT nariai, galimi pareiškėjai, paramos gavėjai, socialiniai partneriai, valdžiosinstitucijos, su KPP įgyvendinimu susijusios kitos organizacijos, plačioji visuomenė | 1. Pagal Sekretoriato įgyvendinamą paramos projektą suorganizuotų renginių skaičius – ne mažiau kaip 10 vnt.2. Pagal LKT narių įgyvendinamus paramos projektus suorganizuotų renginių skaičius – ne mažiau kaip 100 vnt. |
| 1.1.1. | Viešinimo renginys apie moterų vyrų lygių galimybių principo užtikrinimą įgyvendinant KPP | IV ketv. | Sekretoriatas | VVG, Stebėsenos komiteto nariai, Lygių galimybių kontrolieriaus tarnyba, Lygių galimybių plėtros centras, Europos Lyčių lygybės institutas, NVO sektorius |
| 1.1.2. | Viešinimo renginys LKT nariams apie Tinklo narių įgyvendintus komunikacijos projektus | III ketv.  | Sekretoriatas | LKT nariai, Tinklo veiklos koordinavimo grupė |
| 1.1.3. | Viešinimo renginys apie LKT modelį, tikslus, veiklas po 2020 metų | III-IV ketv. | Sekretoriatas | LKT nariai, Tinklo veiklos koordinavimo grupė |
| 1.1.4. | Kiti renginiai, kuriais siekiama didinti KPP žinomumą, viešinti KPP įgyvendinimo gerąją patirtį bei pasiektus rezultatus, skatinti aktyvesnį dalyvavimą kaimo plėtros procesuose, viešinti Europos inovacijų partnerystės veiklos grupių veiklą, skatinti inovacijas kaimo vietovėse | I-IV ketv. | Sekretoriatas | LKT nariai, galimi pareiškėjai, paramos gavėjai, socialiniai partneriai, valdžiosinstitucijos, su KPP įgyvendinimu susijusios kitos organizacijos, plačioji visuomenė |
| 1.2. | LKT narių organizuojami teminiai renginiai, renginiai ,,Atviras ūkis“, renginiai ,,Gerieji KPP pavyzdžiai“ ir KPP viešinimo akcijos skirti pagerinti KPP įgyvendinimo kokybę, užtikrinti keitimąsi patirtimi ir gerąja praktika.  | IV ketv. | LKT nariai | LKT nariai, socialiniai partneriai, valdžios institucijos, su KPP įgyvendinimu susijusios kitos organizacijos, plačioji visuomenė |
| 1.3. | Viešinimo priemonės (lipdukai, kanceliarinės, tušinukai, kepuraitės ir kt.), skirtos informuoti visuomenę apie KPP, skatinti suinteresuotų grupių susidomėjimą KPP, kurti teigiamą nuomonę apie ES kaimo plėtros politiką | II-IV ketv.  | Sekretoriatas | Plačioji visuomenė, socialiniai partneriai, mokymo institucijos, centrinės ir vietos valdžios institucijos, galimi pareiškėjai, paramos gavėjai, kitos su KPP įgyvendinimu susijusios institucijos ir organizacijos | Ne mažiau kaip 6 rūšių viešinimo priemonių. |
| 1.4. | Informacijos viešinimas Lietuvos kaimo tinklo interneto svetainėje www.kaimotinklas.lt | I-IV ketv.  | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Naujienų skaičius – ne mažiau kaip 20 vnt. |
| 1.5. | Kalendorius, skirtas viešinti KPP projektus | IV ketv.  | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Parengtas ir išleistas kalendorius |
| 1.6. | Video filmai apie KPP  | IV ketv. | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Iki 20 vnt. 1-3 min. trukmės viešinimui skirti filmai. |
| 1.7. | **VEIKLA – TEMINĖS KPP KOMUNIKACIJOS PRIEMONĖS** |
| 1.7.1. | Mentorystės renginių ciklas – **,,S**ėkmingi KPP kaimo verslininkai“ | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginių ciklas (ne mažiau kaip 5 renginiai skirtinguose Lietuvos regionuose) |
| 1.7.2. | Klimato kaitos mažinimo gerieji KPP pavyzdžiai kaimo vietovėse | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 10 gerųjų pavyzdžių |
| 1.7.3. | Viešųjų paslaugų teikimo kaimo vietovėse geroji KPP patirtis | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 20 gerųjų pavyzdžių |
| 1.7.4. | KPP inovacijų gerieji pavyzdžiai žemės ūkyje, miškininkystėje ir kaimo vietovėse | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 15 gerųjų pavyzdžių |
| 1.7.5. | LEADER tarptautinio bendradarbiavimo gerieji KPP pavyzdžiai | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta nuo 10 iki 20 LEADER bendradarbiavimo projektų gerųjų pavyzdžių |
| 1.7.6. | LEADER socialinės įtraukties ir skurdo mažinimo gerieji KPP pavyzdžiai | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 49 LEADER vietos projektų gerieji pavyzdžiai |
| 1.7.7. | Sėkmingas KPP jaunasis ūkininkas /sėkminga KPP jaunoji ūkininkė | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 10 gerųjų pavyzdžių |
| 1.7.8. | Naujų ūkininkavimo metodų, modernių, pažangių technologijų diegimo ūkyje gerieji KPP pavyzdžiai  | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 10 gerųjų pavyzdžių |
| 1.7.9. | Ekologinio ūkininkavimo gerieji KPP pavyzdžiai | II-IV ketv. | LKT nariai | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas renginys – 1 vnt. ir atrinkta ne mažiau kaip 10 gerųjų pavyzdžių |
| **2.** | **VEIKLA – PROJEKTŲ PAVYZDŽIŲ PAGAL VISUS KPP PRIORITETUS RINKIMAS** |
| 2.1. | Knyga „Gerieji LEADER projektų pavyzdžiai“ | III-IV ketv. | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Parengta ir išleista knyga, formatas A4, iki 48 psl. + viršelis (200 vnt. tiražas lietuvių kalba, 100 vnt. tiražas anglų kalba) |
| 2.2. | Knyga „Lietuvos kaimo tinklas: apžvalga“  | III ketv.  | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Parengtas ir išleistas leidinys-knyga, formatas A5, puslapių 50–96 psl. + viršelis (900 vnt. tiražas lietuvių kalba, 450 vnt. tiražas anglų kalba) |
| 2.3. | Konkursas ,,Krašto auksas“  | I ketv.  | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Įvykdytas 1 konkursas ir 9 konkurso laureatų apdovanojimo renginiai |
| 2.4. | Gerųjų projektų pavyzdžių atrankos ir vertinimo metodika | III-IV ketv. | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Parengta metodika – 1 vnt. |
| 2.5. | KPP gerųjų projektų pavyzdžių skilties LKT interneto svetainėje sukūrimas ir reguliarus papildymas informacija  | III-IV ketv. | Sekretoriatas | Galimi pareiškėjai, paramos gavėjai, socialiniai partneriai, valdžios institucijos, plačioji visuomenė | Gerųjų projektų pavyzdžių skilties LKT interneto svetainėje sukūrimas – 1 vnt. |
| **3.** | **VEIKLA – VVG MOKYMAS IR BENDRADARBIAVIMO TINKLE ORGANIZAVIMAS BEI** **TECHNINĖ PAGALBA TERITORINIAM IR TARPTAUTINIAM VVG BENDRADARBIAVIMUI** |
| 3.1. | Mokymai VVG darbuotojams bei VVG valdymo organų nariams | II-IV ketv. | Sekretoriatas | VVG | 1. Įvykdyti mokymai – 30 mokymų.2. Atliktos visų įvykdytų mokymų dalyvių apklausos. |
| 3.2. | VVG apklausa apie trūkstamus įgūdžius/gebėjimus bendradarbiavimo projektams įgyvendinti | III ketv.  | Sekretoriatas | VVG | VVG apklausa, 1 vnt. |
| 3.3. | VVG mokymų/seminarų apie bendradarbiavimo projektų įgyvendinimą organizavimas | III ketv. | Sekretoriatas | VVG | Suorganizuoti 2 mokymai / seminarai. |
| 3.4. | LEADER skilties LKT interneto svetainėje sukūrimas ir reguliarus papildymas informacija apie VVG, jų įgyvendinamas vietos plėtros strategijas (VPS) ar kitus projektus, VVG renginių ir mokymų medžiaga | II-IV ketv.  | Sekretoriatas | VVG | Sukurta LEADER skiltis LKT interneto svetainėje |
| **4.** | **VEIKLA – INFORMACIJOS, ŽINIŲ, TYRIMŲ REZULTATŲ IR GEROSIOS PATIRTIES APIE KAIMO PLĖTROS PROCESUS KEITIMOSI IR SKLAIDOS ORGANIZAVIMAS** |
| 4.1. | LKT veiklos koordinavimo grupė | II-IV ketv. | Sekretoriatas | LKT nariai | LKT veiklos koordinavimo grupės posėdžiai – 2 vnt.  |
| 4.2. | LKT laikinosios darbo grupės | II-IV ketv.  | Sekretoriatas ir LKT nariai | LKT nariai | Sukurta nauja LKT laikinoji darbo grupės – 1 vnt. |
| 4.3. | Renginiai, skirti diskusijoms apie Lietuvos žemės ūkio ir kaimo plėtros 2021–2027 metų strateginio plano rengimą  | III-IV ketv. | Sekretoriatas | Socialiniai partneriai, valdžios institucijos, su KPP įgyvendinimu susijusios kitos organizacijos | Įvykdyti renginiai – 2 vnt. |
| 4.4. | Neformali darbo grupė dėl LEADER / BIVP perėjimo laikotarpio ir naujos finansinės perspektyvos galimybių | II-IV ketv. | Sekretoriatas | VVG tinklas, valdžios institucijos, su LEADER įgyvendinimu išsijusios organizacijos, mokslo atstovai | Sukurta neformali darbo grupė – 1 vnt. |
| **5.** | **VEIKLA – KEITIMASIS PROGRAMOS STEBĖSENOS IR VERTINIMO REZULTATAIS IR JŲ SKLAIDA** |
| 5.1. | Informacijos apie KPP Stebėsenos komiteto veiklą sklaida LKT interneto svetainėje | I-IV ketv.  | Sekretoriatas | Valdžios institucijos, socialiniai partneriai, su KPP įgyvendinimu susijusios kitos organizacijos | Nuolatinė skiltis LKT interneto svetainėje apie KPP Stebėsenos komiteto veiklą. |
| 5.2. | KPP baigtų tyrimų pristatymo renginys | IV ketv.  | Sekretoriatas | LKT nariai, Stebėsenos komiteto nariai, socialiniai partneriai, plačioji visuomenė | Įvykdytas renginys – 1 vnt. |
| 5.3. | LEADER priemonės įgyvendinimo pažangos vertinimo renginys | IV ketv. | Sekretoriatas | VVG, VVG tinklas | Įvykdytas renginys – 1 vnt. |
| 5.4. | Leidinys, skirtas VVG tarpinio VPS pažangos vertinimo rezultatų sklaidai | IV ketv. | Sekretoriatas | VVG, VVG tinklas, plačioji visuomenė | Parengtas ir išleistas lietuvių kalba leidinys, kurio formatas A5, 20 psl. + viršelis, 300 vnt. |
| **6.** | **VEIKLA – PARAMA INOVACIJOMS IR EIP VEIKLOS GRUPIŲ ORGANIZAVIMUI, INFORMACIJOS APIE EIP SKLAIDA** |
| 6.1. | EIP veiklos grupių projektų rezultatų pristatymo renginys | IV ketv. | Sekretoriatas | EIP-AGRI, galimi pareiškėjai ir paramos gavėjai, mokslininkai, valdžios institucijos, socialiniai partneriai | Įvykdytas renginys – 1 vnt. |
| 6.2. | Informacijos apie Lietuvos EIP veiklos grupių veiklą viešinimas LKT interneto svetainėje | I-IV ketv.  | Sekretoriatas,EIP veiklos grupės | Galimi pareiškėjai, paramos gavėjai, EIP veiklos grupės, plačioji visuomenė | Lietuvos EIP veiklos grupių projektai viešinami LKT interneto svetainėje. |
| 6.3.  | Leidinys, skirtas EIP priemonės įgyvendinimo vertinimo sklaidai | III ketv.  | Sekretoriatas | Galimi pareiškėjai, paramos gavėjai, EIP veiklos grupės, plačioji visuomenė | Parengtas ir išleistas lietuvių kalba leidinys, formatas A5, 32 psl. + viršelis, 300 vnt.  |
| 9. | **VEIKLA – DALYVAVIMAS EUROPOS KAIMO PLĖTROS TINKLO IR KITŲ ES VALSTYBIŲ NARIŲ NACIONALINIŲ KAIMO TINKLŲ VEIKLOJE** |
| 9.1. | Dalyvavimas Europos kaimo tinklų valdymo organų posėdžiuose, darbo grupėse, teminiuose renginiuose ir kitose iniciatyvose | I-IV ketv.  | EKPT | Sekretoriatas, EKPT, kitų ES valstybių narių nacionaliniai kaimo tinklai, kiti kaimo plėtros dalyviai | 1. Dalyvavimas Europos kaimo tinklų valdymo organų posėdžiuose – pagal poreikį.2. Dalyvavimas kitų ES valstybių narių nacionalinių kaimo tinklų renginiuose – pagal poreikį.3. Informacijos dėl bendrosios tinklų statistikos pateikimas – pagal poreikį.4. Informacijos dėl teminių apklausų pateikimas – pagal poreikį. |
| 9.2. | Dalyvavimas ES valstybių narių nacionalinių kaimo tinklų renginiuose | I-IV ketv. | ES valstybių narių nacionaliniai kaimo tinklai |
| 9.3. | Informacijos EKPT teikimas dėl bendrosios tinklų statistikos (angl. *Common Network Statistics*) | I-IV ketv. | EKPT |
| 9.4. | Informacijos EKPT teikimas dėl teminių apklausų | I-IV ketv. | EKPT |

**Pastaba**. Prie Veiksmų plano įgyvendinimo taip pat gali prisidėti LKT nariai, kurie gali teikti paraiškas paramos projektams įgyvendinti pagal KPP priemonės „Techninė pagalba“ veiklos srities „Lietuvos kaimo tinklas“ įgyvendinimo taisykles. LKT narių vykdomos veiklos savo esme gali būti naudingos įvairioms Veiksmų programos 1 priede nurodytoms veikloms, tačiau šiuo Veiksmų planu yra laikoma, kad pagrindinė veikla, prie kurios savo įgyvendinamais projektais prisideda LKT nariai, yra veikla Nr. 1 „Komunikacija apie kaimo plėtrą“.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**